Ényɔ́ a bələ́ miǹtyé a yəan nâ mvóé dzīē é yen nyé ngɔ́l, tɔ tə́ ā dzoge yǎ wɔ̄ŋ yā ámbāda Shadái. 15Bəbə́dzāŋ báma bə́ man yǎ bɔ̌ mədugán hə anə́ ótotóŋ, hə anə́ zěn məndím mə́ átotóŋ yā máman hə́le. 16Bifén bí ávə́b bí ngánénə̄ dzɔ̌, m̀fuŋ mə́ndím ó mān dabada étēde. 17Éyɔŋ vyǎn ó sɔ́ yǎ, e mān hə̄le, éyɔŋ ndóan yǎ ńló dzóbo yatádi kwí, etɔbɔgɔ dzábán é ńtɔ̄á ńkōd. 18Miǹsámbá mí bǒd yā myáwulu ai bəkámɛl bə́ mān yǎ lūm məzěn mábán mvús, bə́ ngányî á ńkōd ńnam étēde, bə́ ngáman fɔ́ɔ́ dzāŋ. 19Miǹsámbá mí bǒd yā Téma bâbəbə bɔ́: é bod bákə̄ á Saba bə́ fidigi bɔ́. 20Bə́ ngawóg yǎ ósɔ̄n ai é dzam bə́ hə́ fidi: bâlaŋan fɔ́ɔ́ hə bə́ wógo osɔ́n ábōg bə́ kə́ yǎ suan. 21Ńdɔ̄ hḿ, yə myǎnyiŋ fɔ́ɔ́ ? Təge ! Ǹnyie anə́ mī ngáyén ámalá, wɔ̌ŋ ó ḿbə̄lə́ mínā.